GiliGold/VAD_KnessetCorpus huggingface dataset:
דב חנין: אני יודע שאתה אדם מוכשר, נמרץ ומסור לתפקיד שלך.
דב חנין: הוויכוח שלי הוא עם מדיניות והמדיניות היא לא אישית שלך אלא היא ממשלת ישראל.
דב חנין: כשאני מדבר על רשעות, אני מדבר אדוני סגן השר – ואתה יודע בדיוק למה אני מתכוון – על מיטת סדום.
דב חנין: אתה יודע מה זה מיטת סדום.
דב חנין: השמיכה הקצרה ששמים אתכם בה ואומרים שהנה, זאת המיטה, תמשכו מכאן ותמשכו משם או תקצרו את הרגליים או תקצרו את הראש.
דב חנין: זאת מיטת סדום.
דב חנין: זה לא בהתנדבות שאתה יוזם אותה ולכן המצב הגיע לדברים האלה.
דב חנין: מול הדבר הזה צריכה להיות עמדה מאוד מאוד ברורה של ועדת הכספים וקודם כל שלך, אדוני סגן השר.
דב חנין: כמו שאמרתי לך בשיחות האישיות בינינו, מתוך אותה הערכה שאני פתחתי בה ליכולת שלך האישית והפוליטית, אני חושב שהתפקיד שלך – ולכן אני מצטער על הדברים שלך כאן – הוא לא לייצג את המערכת מול צורכי מערכת הבריאות.
דב חנין: התפקיד שלך הוא לייצג את צורכי הבריאות מול המערכת.
דב חנין: אם אתה תעשה את זה, אני מבטיח לך שאנחנו כולנו כאן בוועדת הכספים נתייצב לימינך.
יעקב ליצמן: אחרי שאתה רואה את הדברים ואתה רואה את כל התמונה, אתה מחליט אחרת.
יעקב ליצמן: כשאתה עומד בחוץ – וזה אמור גם לגבי, עת הייתי בוועדה ותקפתי – רואה את הדברים אחרת.
יעקב ליצמן: אם אני צריך להחליט היום כל מיני דברים, ויש לי החלטות די גורליות, אני צריך לראות מהיכן אני מביא כסף.
דב חנין: אתמול התנהל כאן דיון אחר ובו התקיפו את על כך שלקחו כסף ממקור למקור.
יעקב ליצמן: תתפלא לשמוע, אני מודע לדיון.
יעקב ליצמן: דיבר אתי חיים כץ ואני מטפל כדי להחזיר את זה.
דב חנין: אני דווקא יותר מבין את מצבכם בהקשר הזה.
דב חנין: כשראיתי את אנשי כאן ואת המצוקה שלהם, אני אמרתי לעצמי איך אפשר לקחת מאלה ולהחזיר לאלה כשגם אלה וגם אלה צריכים ונזקקים.
דב חנין: העמדה שלנו בוועדה, אדוני היושב ראש, והעמדה שלך כסגן שר הבריאות חייבת להיות שאת העוגה הזאת שמדינת ישראל מקצה לבריאות, חייבים להגדיל.
דב חנין: מה שיש לנו היום, זאת מיטת סדום.
אבישי ברוורמן: הערה אחת.
אבישי ברוורמן: באים לכאן הרבה מאוד אנשים שלא בקיאים בעבודת הכנסת ובכשל של הממשל, ואני חושב שיעקב הסביר את זה.
אבישי ברוורמן: אם לוקחים נקודה אחת, רק את סל הבריאות, אני קודם כל שמח שמה שאמרת – ואני יודע שאצלך מילה היא מילה, וכשלחצנו יד תמיד זה היה מקודש – לא לקיצוץ.
אבישי ברוורמן: הבעיה האחרת של תקציב הבריאות, זאת בעיה אבל לא למגרש הזה.
דב חנין: זה למגרש הזה.
דב חנין: זאת ועדת הכספים.
אבישי ברוורמן: אתה יכול להציע 35 הצעות חוק ולהיות הכי פופולארי בישראל, אבל הבעיה האמיתית היא איך בונים מסגרת תקציב בה תקציב הבריאות יותר גדול והחינוך על חשבון דברים אחרים אבל זה יהיה חלק ממערכת הבחירות כי זה קל מאוד כל יום לבוא כי הציבור לא מבין שמי שצועק הכי הרבה ומגיש אלפיים הצעות חוק, הוא בסוף הכי פופולארי אבל כשאתה יושב בכיסא – והוא כרגע שר הבריאות בממשלה הזאת והוא לא מפיל את הממשלה – יש לו תקציב מסוים אתו הוא צריך לעבוד.
אבישי ברוורמן: הצעות חוק יכולות לבוא מכאן ועד להודעה חדשה אבל מבחינתי אני מסופק, עקב המגבלות כרגע, שאין קיצוץ.
אבישי ברוורמן: מצד שני המאבק על סדר העדיפויות האמיתי יהיה המאבק במערכת הבחירות הבאה, על איזה תקציב בונים לממשלה הבאה.
אורי אריאל: אני מצטרף לדעת החברים שיש מקורות לממשלה.
אורי אריאל: אם יהיה קיצוץ במשרד הביטחון, ויש מה לקצץ שם, יש מקורות.
אורי אריאל: זה מה שצריך לעשות.
אבישי ברוורמן: לצערי הממשלה הזאת לא תעשה את זה.
אורי אריאל: הוועדה מסוגלת לעזור במציאות הנוכחית.
משה גפני: סגן השר, אם אתה תוכל להשיב לגבי הנושא שהעלתה רוחמה אברהם, אם תוכל לומר כמה משפטים, אבל לפני כן אני רוצה לסכם את הדיון הזה.
משה גפני: לפני שאני עושה את הסיכום, אני רוצה לומר לחברי הכנסת ולאורחים.
משה גפני: אני מכיר את הרבה שנים.
משה גפני: גם אני הייתי כאן בוועדה והייתי חבר כנסת הרבה שנים.
משה גפני: היה משרד זניח וזאת המציאות.
משה גפני: על פי רוב מי שלא קיבל משרד אחר, קיבל את משרד הבריאות.
משה גפני: זה היה המצב.
משה גפני: המשרד היה משרד ישן.
משה גפני: המשרד הוא משרד גדול מאוד עם תקציב ענק שנכנס לאיזה תרדמה ואי אפשר היה לנער אותו.
אורי אריאל: יכול להיות שזאת הייתה קומה?
משה גפני: אלא אם כן אפשר להעיר מקומה.
אורי אריאל: יש בכיר במשרד שאומר שזה היה מוות מוחי.
משה גפני: מאז הרב ליצמן נכנס לתפקידו, המשרד קיבל תנופה.
משה גפני: זאת מציאות ועם העובדות האלה אי אפשר להתווכח.
משה גפני: לא אהבתי חלק מהדברים שנאמרו כאן, אבל נניח לעניין הזה וניגש לסיכום אותו אני רוצה להניח על שולחן הכנסת.
משה גפני: ועדת הכספים מתנגדת לקיצוץ בסל התרופות
יעקב ליצמן: גם אני.
משה גפני: והיא מקבלת את עמדתו של סגן השר שלא יהיה קיצוץ בסל התרופות.
משה גפני: ועדת הכספים - לאור הדיון שהתקיים ולאור העובדות החדשות שאנחנו מברכים עליהן ואנחנו שמחים על התפתחות הרפואה בעולם כולו ובישראל בפרט, על גידול תוחלת החיים, מציאות שהיום יש אפשרות להכניס תרופות מצילות חיים שפעם לא היה באפשרות המערכת הרפואית – מבקשת לבדוק מחדש את הנושא הזה של סל התרופות ולהגיע לפתרונות לאור התקופה החדשה בה אנחנו מצויים וגם לאור הדיון שהתקיים כאן הבוקר.
משה גפני: עמד כאן משרד האוצר ובלהט הביא את הנושא הזה של גידול בתוחלת החיים וזה נכון ואנחנו שמחים על כך.
משה גפני: אנחנו מבקשים לבדוק מחדש את העניין הזה, אבל אנחנו מקבלים את העמדה לפיה לא יהיה קיצוץ בסל התרופות.
אורי אריאל: ולבחון אפשרויות להגדיל.
משה גפני: אדוני סגן השר, אם אתה רוצה להשיב לחברת הכנסת רוחמה אברהם.
יעקב ליצמן: אני אקצר מאוד בנושא הזה.
יעקב ליצמן: קודם כל, מי שמנהל את המשא ומתן עם משרד, זה משרד הבריאות.
יעקב ליצמן: יש לנו נציג בצוות.
יעקב ליצמן: הבעיה כרגע היא שאנחנו כרגע בדיון משפטי.
יעקב ליצמן: בג"ץ העביר את זה לשלושה שופטים ואני לא יודע מתי יתקיים הדיון, למרות שאני מקווה שזה יהיה מהר מאוד.
יעקב ליצמן: לכן, הייתי מצפה מכל אזרח – ואני מניח שהיו מבקשים את זה גם מאתנו, מכל אחד – שכאשר יש דיון, יחכה.
יעקב ליצמן: מה שעושים כרגע, חכו עד אחרי הדיון בבג"ץ.
יעקב ליצמן: אני לא יודע אם בג"ץ נתן להם, ואני לא רוצה לחשוב שהם עוברים על החוק או לא.
יעקב ליצמן: אני לא יודע ולא בדקתי.
יעקב ליצמן: ישבתי היום עם המנכ"ל, בדקתי את הדברים ודיברתי עם מנהלי בתי החולים.
יעקב ליצמן: דיברתי ובדקתי.
יעקב ליצמן: אנחנו יושבים ודנים.
יעקב ליצמן: קשה לי כרגע להתייחס.
יעקב ליצמן: תגידו מה שאתם רוצים, אבל יש הסכם חתום.
יעקב ליצמן: עכשיו מערערים על כל ההסכם הזה דבר שהוא קצת בעייתי.
יעקב ליצמן: היות והם הלכו לבית המשפט, הם הלכו לבית המשפט, צריך לחכות לראות מה יאמר בג"ץ בהרכב של שלושה שופטים.
משה גפני: מתנהל משא ומתן?
יעקב ליצמן: בשבוע שעבר.
יעקב ליצמן: כרגע עדיין אין אבל אני אבדוק במשרד האוצר.
רוחמה אברהם-בלילא: צריך לזמן דיון דחוף.
יעקב ליצמן: אני בטוח שיהיה משא ומתן בתקופת הביניים אבל אני קורא לכולם, לכל הרופאים, בינתיים לחזור לעבודה.
יעקב ליצמן: כרגע יש דיון משפטי, אתם סומכים על השופטים ולכן חכו עד לאחר הדיון.
משה גפני: תם הדיון בעניין הזה.
משה גפני: הפסקה של שלוש דקות וממשיכים בסדר היום, שינויים בתקציב לשנת 2011.
משה גפני: פניות מספר 566 עד 568 –
רוחמה אברהם-בלילא: עוד הפעם ביטחון פנים.
משה גפני: לא היה רפרנט.
רוחמה אברהם-בלילא: אמרנו שהם צריכים להסדיר את נושא הגמלאים.
משה גפני: יש רפרנט?
איתן גולדפלם: אני ראש החטיבה התקציבית במשרד לביטחון פנים ואני אציג את הפנייה.
איתן גולדפלם: זאת פנייה שכבר שוכבת כאן כמה שבועות.
איתן גולדפלם: הפנייה נועדה לתגבר את תקציב השכר של משטרת ישראל ולתקצב תוכניות לפיתוח טכנולוגי בתקציב הפיתוח.
משה גפני: אני קיבלתי מכתב מיעקב גנות, מנכ"ל המשרד לביטחון פנים, לגבי הנושא של גמלאי המשטרה.
משה גפני: אני לא שבע רצון מזה.
משה גפני: זאת מעין אמירה שאנחנו ממשיכים לדון אבל אני רוצה הודעה מהשר שתאמר לנו מתי יסתיים הדיון עם גמלאי המשטרה.
משה גפני: אני לא אעכב את ההעברה הזאת ואם הוועדה תאשר, אני אאשר אבל אני מבקש לדעת השבוע מהשר לביטחון פנים מתי התאריך הסופי לפתרון הבעיה של גמלאי המשטרה.
משה גפני: אני מבקש לקבל תשובה עוד השבוע ואם אפשר, לקבל אותה בכתב.
משה גפני: אם אני לא אקבל בכתב עד סוף השבוע, אל תביאו יותר העברות לכאן.
משה גפני: אני לא יכול לעמוד מול גמלאי המשטרה.
איתן גולדפלם: הנושא נמצא במשא ומתן.
משה גפני: בסדר, משא ומתן, אבל מה זה משא ומתן?
משה גפני: משא ומתן עם תע"ש, משא ומתן עם גמלאי המשטרה, איזו ממשלה זאת?
משה גפני: כל היום במשא ומתן.
משה גפני: הבעיה היא שאין לי אלטרנטיבה כי אחרת הייתי מחפש אלטרנטיבה.
עתניאל שנלר: אתה בקואליציה אדוני.
משה גפני: אז מה אם אני בקואליציה?
משה גפני: אז אסור לו לומר את האמת?
רוחמה אברהם-בלילא: הנושא של הגמלאים לא יסתיים לעולם.
משה גפני: אני מבקש עד סוף השבוע לקבל תשובה מהשר לביטחון פנים.
משה גפני: אני מבקש לקבל ממנו מכתב ושיאמר לי מתי עומד להסתיים העניין של גמלאי המשטרה.
משה גפני: אם לא אקבל מכתב והמכתב לא יספק את הוועדה, אל תביאו יותר פניות.
משה גפני: ה צ ב ע ה פניות מספר 566 עד 568 – אושרו פה אחד אני מבקש לקבל עד סוף השבוע מכתב מהשר לביטחון פנים.
משה גפני: פניות מספר 617 ו-618 –
אורי גבע: הפנייה נועדה להעביר מיליון וחצי שקלים לתקציב האפוטרופוס על נכסי נפקדים לטובת קרן המלגות של הוואקף האיסלאמי.
אורי גבע: עשינו פנייה דומה כזאת גם בשנה שעברה.
משה גפני: למי המלגות?
אורי גבע: מלגות לסטודנטים מוסלמים שלומדים במוסדות אקדמיים.
אורי גבע: האפוטרופוס על נכסי נפקדים מעט מאחר אבל ביקשתי ממנו לבוא ולהסביר במידה ויהיו שאלות.
משה גפני: מה זה ה-ואקף?
רוחמה אברהם-בלילא: מה הקריטריונים?
רוחמה אברהם-בלילא: לפי מה נותנים?
רוחמה אברהם-בלילא: זה מיליון וחצי שקלים ואני רוצה לדעת מה הקריטריונים לחלוקת המלגות האלה.
אורי גבע: לכן הזמנתי את האפוטרופוס על נכסי נפקדים.
אורי גבע: הוא מתעכב ואם אפשר להביא את הפנייה בסוף הישיבה, אני אודה לכם.
משה גפני: פנייה מספר 619 –
עופר מרגלית: הפנייה נועדה להעברת 16 מיליון שקלים ל לצורך מימון הפטור מאגרה לגמלאים.
עופר מרגלית: זה בעצם החלק האחרון של הסכום.
עופר מרגלית: בסך הכול הסכום הוא 64 מיליון שקלים.
עופר מרגלית: זה בהתאם לסיכום קואליציוני עם סיעת ישראל ביתנו.
משה גפני: ה צ ב ע ה פנייה מספר 619 – אושרה
רוחמה אברהם-בלילא: אני לא אצביע בעד.
רוחמה אברהם-בלילא: אני בעד ההסכם.
משה גפני: עתני, אתה מצביע?
רוחמה אברהם-בלילא: אתה רוצה לכבד הסכמים בין הליכוד לישראל ביתנו?
משה גפני: אבל זה פטור מאגרה לגמלאים.
רוחמה אברהם-בלילא: אני בעד העניין.
משה גפני: אתה רוצה להצביע בעד?
רוחמה אברהם-בלילא: אני בעד הפטור הזה.
משה גפני: אחד בעד ושניים נמנעים.
משה גפני: פניות מספר 625 ו-626 –
טמיר כהן: משרד ראש הממשלה.
אורי גבע: הפנייה נועדה לתקצוב המטה הקיברנטי הלאומי.
אורי גבע: אנחנו מתקצבים את מינהלת ההקמה שלו בהתאם להחלטת הממשלה בנושא.
אורי גבע: מדובר בשלושה תקנים לתפעול התחלתי.
רוחמה אברהם-בלילא: תסביר עוד הפעם.
אורי גבע: בהחלטת הממשלה מספר 3611 מאוגוסט הוחלט על הקמת מטה לטיפול בפגיעות קיברנטיות במדינה.
רוחמה אברהם-בלילא: במה?
אורי גבע: בפגיעות קיברנטיות.
רוחמה אברהם-בלילא: תסביר.
אורי גבע: מתקפות של האקרים, לוחמה אלקטרונית וכיוצא בזה.
אורי גבע: סוכם להקים מטה.
אורי גבע: אנחנו עוד לא מקימים אותו אלא מדובר כאן במינהלת ההקמה שלו שמורכבת משלוש משרות כפי שאומרת החלטת הממשלה.
אורי גבע: בהמשך נראה לאן זה מתקדם.
משה גפני: ה צ ב ע ה פניות מספר 625 ו-626 – אושרו פה אחד פניות מספר 631 ו-632 –
אורי גבע: הפנייה נועדה לתגבור תקציב הרבנות הראשית לכמה נושאים.
אורי גבע: הנושא העיקרי הוא תקציב לפעילות ליצירת כרטיס תרומת איברים בציבור הציוני-דתי, יוזמה שהגיעה מהכנסת בתמיכת הרבנות.
אורי גבע: אחרי דיון אתם סוכם להקציב לזה מיליון ו-180 אלף שקלים.
אורי גבע: פעילות באמצעות עמותות שבעצם יבצעו כל מיני פעולות כמו קמפיינים והסברה לגבי תרומת איברים בציבור הזה.
אורי גבע: סוכם אתנו על תוספת של מיליון ו-180 אלף שקלים לנושא.
משה גפני: אדוני הגמלאי, אתה יכול להישאר עד סוף הישיבה.
אלי לפלר: תודה רבה.
משה גפני: בגיל שלכם, אתם יכולים ללמוד אזרחות.
אלי לפלר: איך אתה יודע שאנחנו לא יודעים אזרחות?
משה גפני: אתם יודעים, אבל תלמדו עוד.
משה גפני: תראו איך מתפתחת האזרחות כאן.
אלי לפלר: אנחנו מאוד שמחים להיות כאן היום.
אלי לפלר: פעם ראשונה אנחנו כאן.
אלי לפלר: בגיל 77 פעם ראשונה.
משה גפני: שתהיה בריא, אתה נראה איש צעיר.
אלי לפלר: נראה, אבל צה"ל והמשטרה לא חושבים כך.
אלי לפלר: צה"ל והמשטרה חושבים שבגיל שבעים צריך ללכת הביתה.
אורי גבע: יתר התגבורים הם למעשה לנושאים שוטפים של הרבנות כמו תגבור מחלקת הבחינות של הרבנות, כמה סטודנטים שיעזרו לטפל שם בנושאים אדמיניסטרטיביים.
משה גפני: מה יעשו הסטודנטים?
אורי גבע: יעזרו בנושאים אדמיניסטרטיביים בנושא הבחינות, ההסמכה לרבנות.
אורי גבע: ההסמכה לרבנות מתוקצבת בהוצאה מותנית בהכנסה כי זה מתוקצב מאגרות שמשלמים הנבחנים.
משה גפני: שייקחו תלמידי ישיבות שיבדקו את הבחינות.
עתניאל שנלר: כל מה שקשור לבחינות, הסטודנטים עוזרים בצד האדמיניסטרטיבי.
משה גפני: אבל למה צריך סטודנטים?
עתניאל שנלר: משום שאין להם תקנים.
עתניאל שנלר: אלף אנשים עושים בחינה ביום אחד וצריך לארגן את זה.
רוחמה אברהם-בלילא: הם לא יכולים לקחת תלמידי ישיבות?
משה גפני: תגיד לי, אתה המגן של הרבנות?
עתניאל שנלר: כן, כי הם עושים דבר טוב.
משה גפני: המגן של הרבנות זה אני.
עתניאל שנלר: לא, אני.
עתניאל שנלר: עד היום חיכו שלושה חודשים לבחינות והיום לא יחכו שלושה חודשים.
משה גפני: מזה 480 אלף שקלים?
משה גפני: רוחמה, את מצביעה על זה?
רוחמה אברהם-בלילא: עוד לא החלטתי.
עתניאל שנלר: אני אצביע בעד.
אורי גבע: הנושא של ההוצאה מותנית בהכנסה, למעשה יש פעילות שנגזרת רק מהעומס שיש על הרבנות.
אורי גבע: כלומר, אם יש אלפיים נבחנים במקום אלף נבחנים, צריך למעשה לשכור חדרים וצריך שיהיה תקציב תפעול בלבד.
אורי גבע: לכן זה מתוקצב בהוצאה מותנית בהכנסה.
אורי גבע: אנחנו מתקצבים את הרבנות בנושא הזה בהוצאה מותנית בהכנסה כי זה נובע ישירות מהעומס שמוטל על הרבנות.
משה גפני: הם אומרים שחסר להם כסף ברבנות.
אורי גבע: ברבנות?
משה גפני: כן, בתקציב הרבנות.
אורי גבע: אנחנו עומדים בקרוב להוסיף להם עוד סכום די קטן, לדעתי משהו כמו מאתיים אלף שקלים, לנושא שכר דירה.
אורי גבע: שכר הדירה שלהם הולך ועולה והסכמנו לעזור להם בסכום יחסית פעוט שיפתור את הבעיה.
משה גפני: ה צ ב ע ה פניות מספר 631 ו-632 – אושרו אני ורוחמה אברהם נמנעים.
משה גפני: הפניות עברו.
משה גפני: פנייה מספר 633 – הנהלת בתי המשפט אתה רפרנט של משרד המשפטים?
אורי גבע: עד לפני חודש וחצי-חודשיים הייתה רפרנטית אחרת שעזבה אותנו.
משה גפני: אתה היום הרפרנט של בתי המשפט?
אורי גבע: החל מלפני חודש.
אורי גבע: הפנייה הזאת נועדה להוספת שישה תקני רשמי בתי משפט שלום להפעלת פיילוט של פעילות בתי המשפט בשעות אחר הצהרים.
אורי גבע: המטרה העיקרית היא בסופו של דבר להנגיש את בתי המשפט ואת השירות המשפטי לאזרח גם אחרי שעות העבודה.
אורי גבע: הסכמנו לפיילוט של שישה רשמים.
אורי גבע: נבדוק את התפוקות.
משה גפני: אני מבקש להודיע שאני עיכבתי פנייה של בתי המשפט ולאחר מכן אישרתי בישיבה הקודמת ועשיתי רביזיה, לאור ההתנהלות עם שר המשפטים שהוא גם יושב ראש הוועדה למינוי שופטים וגם יושב ראש הוועדה למינוי דיינים.
משה גפני: אני לא אוהב את ההתנהלות שלו.
משה גפני: אני חושב שהוא לא מוסר דין וחשבון לפני הוועדה שצריכה לפקח על עבודת הממשלה.
משה גפני: היו אלי כמה פניות ואתמול דיברה אתי דורית בייניש, נשיאת בית המשפט העליון.
משה גפני: הייתה שיחה ארוכה ולא אחזור על כל מה שהיא אמרה.
משה גפני: היא ביקשה ממני, וגם נימקה את הבקשה שלה, שאני לא אעכב את זה.
משה גפני: הם לקראת סוף השנה.
משה גפני: מכיוון שאני לא נגד בתי המשפט – ודרך אגב, היא גם אמרה את זה וזה נכון, אני לא נגד בתי המשפט אלא שאני נגד שיתערבו בנושאים שהם נושאים שנוגעים לנבחרי הציבור, אבל צריך את בתי המשפט – אני מסיר את הרביזיה שלי.
טמיר כהן: לגבי פניות מספר 518 ו-519.
משה גפני: לגבי פניות מספר 518 ו-519.
משה גפני: אני מסיר את הרביזיה שלי לאור בקשתה של נשיאת בית המשפט העליון.
משה גפני: אני מבקש לאשר גם את הפנייה הזאת.
משה גפני: טענותיי, חבר הכנסת שנלר, נגד יושב ראש הוועדה לבחירת שופטים ויושב ראש הוועדה לבחירת דיינים, שר המשפטים יעקב נאמן, בעינה עומדת.
משה גפני: ה צ ב ע ה פנייה מספר 633 – אושרה פה אחד פנייה מספר 649 – משרד ראש הממשלה
אורי גבע: אני אציג את הפנייה.
משה גפני: אתה רפרנט של כל המשרדים.
אורי גבע: החלטת הממשלה מיולי 2010 בנושא תוכנית לטיפוח מנהיגות, יצירה ועשייה ציוניים.
אורי גבע: האמת שאני לא מכיר.
משה גפני: פניות מספר 650 ו-651 – תיירות
עופר מרגלית: הפנייה נועדה להעברת 9.5 מיליון שקלים מהמשרד לפיתוח הנגב והגליל ושלושה מיליוני שקלים מהמשרד לשיתוף פעולה אזורי.
עופר מרגלית: זה לצורך השתתפות בפרויקטים בפריפריה.
עופר מרגלית: זה פרויקט של תשתיות תיירות בעיקר.
עופר מרגלית: העברת שני מיליון שקלים ממשרד ראש הממשלה עבור פיתוח מתחמי תיירות בסקטור המיעוטים בצפון הארץ.
עופר מרגלית: העברת מיליון שקלים לצורך הקמת מרכז תיירותי בקצרין.
עופר מרגלית: תקצוב חמישה מיליון שקלים בהרשאה להתחייב ובעבור תקציב המינהלה של החברה להגנת ים המלח.
עופר מרגלית: הסעיף האחרון הוא העברת 24.9 מיליון שקלים.
רוחמה אברהם-בלילא: מה זאת אומרת חמישה מיליון שקלים לתקציב מינהלה?
עופר מרגלית: יש חברה ממשלתית.
רוחמה אברהם-בלילא: אני מכירה את זה, אבל למה היא צריכה חמישה מיליון שקלים לקראת סוף השנה?
רוחמה אברהם-בלילא: לשם מה?
עופר מרגלית: הבעיה שהייתה שבהחלטת הממשלה המקורית, כאשר היא הוקמה, היא הוקמה לתקופה מוגבלת והיא ממשיכה את פעילותה.
עופר מרגלית: תקציב הפעילות שלה קיים ולא צריך להגדיל אותו.
עופר מרגלית: לגבי תקציב המינהלה, אנחנו חייבים להגדיל אותו.
רוחמה אברהם-בלילא: היו תוספות של תקנים?
עופר מרגלית: לא, לא הייתה כל תוספת.
עופר מרגלית: פשוט היא פועלת יותר ממה שתכננו במקור.
משה גפני: היא פועלת יותר זמן.
משה גפני: מה זה 24 מיליון שקלים?
עופר מרגלית: 24.9 מיליון שקלים בהרשאה להתחייב למימון תשתיות תיירותיות בעיר אילת.
עופר מרגלית: זה סיכום שקיים בין משרד התיירות, עיריית אילת ומשרד האוצר לפיתוח התיירות בעיר.
רוחמה אברהם-בלילא: אדוני היושב ראש, לגבי סעיפים 1 ו-2 מבקשת לקבל פירוט.
רוחמה אברהם-בלילא: יש בעיה כי אני לא רוצה להעביר את זה עכשיו.
רוחמה אברהם-בלילא: אני רוצה לקבל פירוט של הערים שמקבלות את התקציב הזה.
עופר מרגלית: זה במסגרת תוכנית העבודה.
רוחמה אברהם-בלילא: בסדר, אבל אני רוצה לראות.
רוחמה אברהם-בלילא: יש פרויקטים שמוקפאים באזורים מסוימים.
משה גפני: רוחמה, אני מציע שנאשר את הפנייה הזאת ואת מגישה רביזיה עד שתקבלי את הפירוט.
משה גפני: יש כאן את אילת ויש כאן דברים שהם חשובים.
משה גפני: אי אפשר לבודד.
משה גפני: אין מצב כזה.
עופר מרגלית: אני אעביר לך עוד היום את הרשימה.
רוחמה אברהם-בלילא: תעביר לוועדה וכשמנהל הוועדה יתקשר אלי, אני אסיר את הרביזיה שלי.
משה גפני: ה צ ב ע ה פניות מספר 650 ו-651 – אושרו פה אחד
רוחמה אברהם-בלילא: רביזיה.
משה גפני: חברת הכנסת רוחמה אברהם מגישה רביזיה.
משה גפני: תעביר את הרשימה בבקשה היום, הרביזיה תוסר והכסף יעבור ליעדו.
משה גפני: פנייה מספר 652 –
חן לב: הפנייה נועדה להגדיל את תקציב פרויקט מרכבה ב-14 מיליון שקלים במזומן.
משה גפני: מה זה מרכבה?
חן לב: פרויקט מרכבה זה פרויקט שדנו בו בהרחבה בעבר בוועדה.
רוחמה אברהם-בלילא: מחשוב.
רוחמה אברהם-בלילא: אתה יודע כמה שנים אני שומעת על הפרויקט הזה?
רוחמה אברהם-בלילא: אני חושבת אדוני היושב ראש לא להעביר את התקציב הזה עד אשר יבואו ויציגו בפנינו את כל הפרויקט, מתי הוא התחיל, מה הן הדרכים שלו וכולי.
משה גפני: הציגו כבר.
רוחמה אברהם-בלילא: אבל מתי הם מתכוונים לסיים ומה העלות הכוללת של כל הפרויקט הזה.
חן לב: עלות ההקמה הכוללת של הפרויקט לפי החלטת הממשלה שהתקבלה בינואר האחרון היא 385 מיליון שקלים.
חן לב: 385 מיליון שקלים.
רוחמה אברהם-בלילא: טרכטנברג.
משה גפני: טרכטנברג קטן עלינו.
משה גפני: מי עומד בראש הפרויקט הזה?
חן לב: התקציב הוא בפריסה שהתחילה משנת 2003.
משה גפני: כמה אמרת?
חן לב: 385 מיליון שקלים החל משנת 2003.
משה גפני: למה משקיעים כל כך הרבה כסף בדבר כזה?
חן לב: זה פרויקט גדול ויקר מאוד שהמטרה המרכזית שלו היא לאפשר בקרה יותר טובה לחשב הכללי על ביצוע.
רוחמה אברהם-בלילא: כמה שנים אני שומעת את זה.
משה גפני: לא העבירו כסף למשרד החינוך עבור מוסדות תורה בגלל שעברו לתוכנת מחשב חדשה.
משה גפני: אתה מכיר את הדבר הזה?
חן לב: לא מכיר את הנושא הזה.
רוחמה אברהם-בלילא: אני לא חושבת שאנחנו צריכים להעביר את הפנייה.
משה גפני: אני מבקש לישיבה הבאה את מנהל הפרויקט כי אני רוצה לדעת באמת את ההיקפים.
משה גפני: לא ידעתי שכאלה הם ההיקפים.
רוחמה אברהם-בלילא: אבל זה משנת 2003.
רוחמה אברהם-בלילא: אדוני היושב ראש, 384 מיליון שקלים בהחלטת ממשלה אחרונה, למעט העובדה שמ-2003 הפרויקט הזה עובד.
רוחמה אברהם-בלילא: אני רוצה לדעת כמה כספים הושקעו עד עתה.
משה גפני: אני מבקש שיבוא מנהל הפרויקט.
משה גפני: חברת הכנסת רוחמה אברהם מבקשת לדעת את כל התהליך הזה, כמה הושקע, למה כל כך הרבה כסף, מה זה עושה וכולי.
משה גפני: שלא יכתבו עלינו אחרי כן בעיתון שאנחנו מעבירים כספים סתם בלי דיון ממש.
משה גפני: צריך שיהיה דיון, אף על פי שדיברתי עם מנהל הפרויקט.
חן לב: אני סבור שכן, דיברת גם עם סגן החשב הכללי שאחראי על הפרויקט .
רוחמה אברהם-בלילא: העובדה היא שמדובר בסכומים כאלה.
רוחמה אברהם-בלילא: אתה ידעת על כך.
משה גפני: לא, לא ידעתי שמדובר בסכומים כאלה.
משה גפני: בסדר, יבוא מנהל הפרויקט.
משה גפני: חברת כנסת מכובדת מבקשת את זה.
משה גפני: פניות מספר 653 עד 655 –
אורי שמרת: הפנייה נועדה להעביר סך של 28 מיליון שקלים ממשרד ראש הממשלה למשרד החינוך בהתאם לפירוט הבא: סך של 24 מיליון שקלים עבור יישום תוכנית רב שנתית לפיתוח הישובים הבדואים, הדרוזים והצ'רקסים בצפון בהתאם להחלטות ממשלה 2861 מיום 13 בפברואר 2011 ו-3211 מיום 15 במאי 2011.
אורי שמרת: סך של 4.3 מיליון שקלים מהמשרד לענייני גמלאים למשרד החינוך עבור השתתפות בפרויקטים שונים.
משה גפני: רגע, לקרוא גם אני יודע.
משה גפני: תגיד לי מה זה פרויקטים.
אורי שמרת: יש 600 אלף שקלים ליד בן צבי עבור סמינרים לאזרחים ותיקים 1.2 מיליון שקלים עבור תיעוד סיפורי ניצולי שואה.
משה גפני: אני רוצה פירוט איך בודקים את זה.
משה גפני: אני רוצה לדעת איך אוכפים את זה.
משה גפני: הרי לא נותנים את זה סתם אלא יש קריטריונים ועל פיהם מעבירים.
רוחמה אברהם-בלילא: אני רוצה לבקש את הפירוט של הישובים הבדואים, הדרוזים והצ'רקסים.
אורי שמרת: יש שתי החלטות ממשלה.
רוחמה אברהם-בלילא: אני רוצה לקבל רשימה.
רוחמה אברהם-בלילא: אדוני היושב ראש, אנחנו מבקשים רשימת הקריטריונים והישובים.
רוחמה אברהם-בלילא: נכון?
משה גפני: אם אפשר.
משה גפני: אני מבקש לדעת איך אוכפים את זה.
משה גפני: זאת אומרת, נותנים ליד בן צבי למשל, מי אומר שהם באמת עושים את הפרויקטים האלה עליהם מדובר?
אורי שמרת: את הבקרה?
משה גפני: את הבקרה.
משה גפני: אולי הם לא עושים את זה?
אורי שמרת: שבאמת הכסף הולך לפרויקט הזה?
משה גפני: מה שמבקשת חברת הכנסת רוחמה אברהם זה את רשימת הישובים.
רוחמה אברהם-בלילא: פירוט הישובים והקריטריונים.
אורי שמרת: אתה מבקש למעשה בקרה רוחבית, איך רואים בממשלה שכסף שעובר ממשרד אחד למשרד שני באמת מנוצל.
אורי שמרת: זאת בקרה רוחבית.
משה גפני: רוחמה, אנחנו מעבירים ושנינו מבקשים רביזיה.
משה גפני: ה צ ב ע ה פניות מספר 653 עד 655 – אושרו רביזיה של חברת הכנסת רוחמה אברהם ושלי עד אשר נקבל את הפירוט ואנחנו רוצים אותו בכתב.
אורי שמרת: אתם מדברים על פירוט של הישובים שמקבלים את הכספים בהתאם לתוכניות החומש.
אורי שמרת: נכון?
אורי שמרת: ישובים וקריטריונים.
אורי שמרת: אתם מבקשים בהתאם להחלטות ממשלה.
משה גפני: הממשלה לא אומרת לנו שום דבר.
משה גפני: אנחנו מבקשים לדעת את שמות הישובים בהם זה מתנהל ואני מבקש לקבל זאת בכתב, ואני מבקש לדעת איך נעשית הבקרה לאחר שמועבר הכסף שבאמת הכסף מגיע ליעדו ולא קורה משהו בדרך.
רוחמה אברהם-בלילא: שמות הישובים.
רוחמה אברהם-בלילא: אני רוצה לדעת על פי איזה קריטריונים.
אורי שמרת: כמובן.
אורי שמרת: ואיך נעשית הבקרה שלדעתי זאת שאלה רוחבית.
רוחמה אברהם-בלילא: שאלה רוחבית או לא רוחבית, אבל תענה עליה.
משה גפני: אנחנו חוזרים לפניות מספר 617 ו-618 –
רונן ברוך: רונן ברוך, מנהל אגף נכסי נפקדים במשרד האוצר.
רונן ברוך: יש סעיף תקציבי בתקציבו של האפוטרופוס על פיו אנחנו מחלקים מלגות לסטודנטים מוסלמים ישראלים.
רונן ברוך: המלגות מחולקות על פי החלטות של ועדה המורכבת מנציגי ציבור ערבים ופועלת במשרד ראש הממשלה.
רונן ברוך: קובעים את הקריטריונים כל שנה.
רוחמה אברהם-בלילא: מחדש?
רונן ברוך: כן, לפי הצרכים הלימודיים.
רונן ברוך: השנה בתקציב שלי יש כ-800 אלף שקלים ואני ביקשתי הגדלה.
משה גפני: בכמה סטודנטים מדובר?
רונן ברוך: קרוב לאלף סטודנטים יקבלו מלגה.
משה גפני: איפה הם גרים?
רונן ברוך: בישראל כמובן.
משה גפני: אז מה זה קרן המלגות של ה-וואקף?
רונן ברוך: זאת היסטוריה.
רונן ברוך: בשנת 1965 היה תיקון בחוק נכסי נפקדים ויש סעיף מסוים.
רוחמה אברהם-בלילא: הכסף שממשלת ישראל משלמת, גולת הכותרת היא שזה תחת ה-וואקף?
רונן ברוך: כן.
רונן ברוך: נכסי הקדש.
רוחמה אברהם-בלילא: זאת אומרת, סטודנט מוסלמי שגר בישראל.
רונן ברוך: ולומד אך ורק במוסדות מוכרים בישראל.
רוחמה אברהם-בלילא: כאשר הוא מקבל את התקציב של אלפיים שקלים במקרה הזה, תחת איזה כותרת הוא מקבל את הכסף הזה?
רונן ברוך: הוא מקבל את הכסף ממשרד האוצר.
רוחמה אברהם-בלילא: ממשרד האוצר או מה-וואקף?
רונן ברוך: מהאפוטרופוס על נכסי נפקדים.
משה גפני: היא שואלת האם הוא מקבל את זה מה-וואקף או מקבל את זה ממשרד האוצר?
רונן ברוך: הוא מקבל את זה ממשרד האוצר.
רוחמה אברהם-בלילא: הוא מקבל שיק ממשרד האוצר?
משה גפני: למה ה-וואקף בעניין?
רונן ברוך: במקור אלה נכסי הקדש שהוקנו לאפוטרופוס ב-1948 ומתוך השווי הכספי שלהם משלמים את ההקצבה הזאת.
רוחמה אברהם-בלילא: אני לא מבינה את הדבר הזה.
משה גפני: ה צ ב ע ה פניות מספר 617 ו-618 – אושרו פה אחד תודה רבה.
מירי רגב: אני פותחת את ועדת המשנה של ועדת הכספים לנושא הפריפריה.
מירי רגב: הנושא עליו נדבר היום הוא החלת חוק העדיפות הלאומית, בעצם יישום חוק העדיפות הלאומית, כפי שנקבע על ידי הממשלה לאחר כמעט שנה וחצי של התברברות ודיבורים על איך ייראה החוק, איזה אזורים וישובים ייכנסו לתוכו, ולאחר שקיבלנו החלטה לגבי הקריטריונים שקובעים אילו ישובים ייכנסו לחוק.
מירי רגב: החוק אושר והתחושה היא – גם בקרב ראשי הערים וגם בקרב חברי הוועדה – שהוא לא מיושם.
מירי רגב: לפני שנעבור להתייחסות של המשרדים ובראשם של גבי גולן ממשרד ראש הממשלה, אני רוצה ש – נציג השלטון המקומי ומרכז את כל סוגיית הפריפריה בשלטון המקומי – יפתח ויאמר מספר ימים.
מירי רגב: לאחר מכן מרכז הוועדה מטעמי, מנכ"ל עמותת אור, גם הוא יאמר כמה מלים ורק לאחר מכן נעבור להתייחסויות המשרדים.
מירי רגב: פיני, אם יש לך משהו לומר, אתה יכול להצטרף אבל מאחר שישבנו להכנה עם ואני יודעת שהוא מסונכרן אתך, אני מבקשת ממנו שיתייחס.
: בהמשך לישיבה הקודמת שהתקיימה כאן לפני מספר חודשים, הנושא הזה של אזורי העדיפות הלאומית לאט לאט מתחיל לחלחל.
: קודם כל היה חוסר ידיעה שיש חוק כזה ואחרי שהחוק הזה הופנם, יש באמת ניסיונות לבצעו.
: יש משרדים להם יש קושי לתת עדיפות כתוצאה מבג"צים וכולי אבל הפלטפורמה של החוק מאפשרת זאת.
: אני יודע שיש משרדים שכן התחילו להפנים את העניין הזה, אבל ברמת המידע וברמת הידע מה היה ומה יהיה עכשיו כתוצאה מהעדיפות, עדיין לא הגענו לשלב בו המשרדים העבירו את האינפורמציה הנדרשת.
: כאמור, אני יודע שהתהליכים מתבצעים.
: דבר נוסף שחשוב להדגיש בהקשר הזה הוא שב-20 באוקטובר התקיימה ישיבת ממשלה מיוחדת בצפת שהייתה ישיבה חגיגית לרגל פתיחת בית הספר לרפואה בצפת אבל היא נוצלה גם לסעיפים נוספים.
: באותה ישיבה הוחלט לקחת מספר ישובים בפיילוט, את חצור הגלילית בצפון, את ירוחם בדרום וגם נדמה לי שהוסיפו את קצרין.
אבנר סעדון: כן, קצרין היא העיר השלישית שהוסיפו.